นักรบผู้กล้าผ่าแผ่นดินทรราช

นักรบผู้กล้าผ่าแผ่นดินทรราช () เป็นภาพยนตร์แอคชั่น กำกับการแสดงโดยริดลีย์ สก็อตต์ และนำแสดงโดยรัสเซล โครว์ ออกฉายในสหรัฐอเมริกาในวันที่ 5 พฤษภาคม พ.ศ. 2543 เนื้อเรื่องของภาพยนตร์เกิดขึ้นที่กรุงโรมสมัยที่จักรพรรดิก็อมมอดุสปกครอง เล่าถึงมักซิมุส แม่ทัพโรมันที่สามารถนำทัพชนะศึกสงครามในการขยายอาณาเขตของโรมได้สำเร็จ ในขณะเดียวกันจักรพรรดิมาร์กุส เอาเรลิอุส หวังให้มักซิมุสมาสืบทอดตำแหน่งต่อจากตน ทำให้ก็อมมอดุสลูกชายไม่พอใจเป็นอย่างยิ่ง จึงลอบปลงพระชนม์พระบิดาและแกล้งทำเป็นว่าจักรพรรดิมาร์กุส เอาเรลิอุส สวรรคตด้วยโรคชรา และออกคำสั่งให้ตามจับมักซิมุสโดยกล่าวหาว่ามักซิมุสคิดจะชิงบัลลังก์ ทำให้มักซิมุสต้องหนีจากการจับกุม อีกทั้งลูกเมียเขายังถูกสังหาร เวลาต่อมามักซิมุสตกอยู่ในฐานะทาสและได้เข้าร่วมเป็นกลาดิอาตอร์นักรบเดนตายที่คอยแสดงฝีมือการต่อสู้ให้ผู้ชมได้ชม มักซิมุสต้องการแก้แค้นก็อมมอดุสที่พรากลูกเมียไปจากเขา

ภาพยนตร์มีเนื้อหาที่อิงประวัติศาสตร์อยู่เล็กน้อย ซึ่งเนื้อเรื่องเกือบทั้งหมดเป็นเรื่องแต่งขึ้น เนื่องจากความจริงแล้วจักรพรรดิมาร์กุส เอาเรลิอุส ไม่ได้ถูกลูกชายลอบปลงพระชนม์แต่อย่างใด ภาพยนตร์เรื่องนี้ประสบความสำเร็จทั้งรายได้และคำวิจารณ์โดยทำรายได้ไปถึง 457 ล้านเหรียญ และได้รับรางวัลต่าง ๆ มาอีกจำนวนมาก เช่น
 รางวัลออสการ์ ชนะเลิศ 5 รางวัล
 สาขาภาพยนตร์ยอดเยี่ยม
 สาขานักแสดงนำชายยอดเยี่ยม
 สาขาออกแบบเครื่องแต่งกายยอดเยี่ยม
 สาขาบันทึกเสียงยอดเยี่ยม
 สาขาเทคนิคพิเศษยอดเยี่ยม
 รางวัลลูกโลกทองคำ ชนะเลิศ 2 รางวัล
 สาขาภาพยนตร์ยอดเยี่ยม ประเภทภาพยนตร์ดรามา
 สาขาดนตรีประกอบภาพยนตร์ยอดเยี่ยม
 รางวัลแบฟตา ชนะเลิศ 5 รางวัล
 สาขาภาพยนตร์ยอดเยี่ยม
 สาขาถ่ายภาพยอดเยี่ยม
 สาขาตัดต่อยอดเยี่ยม
 สาขาแต่งหน้าและทรงผมยอดเยี่ยม
 สาขาการออกแบบยอดเยี่ยม
นักแสดง
 รัสเซล โครว์ แสดงเป็น แมกซิมุส
 วาคีน ฟีนิกซ์ แสดงเป็น จักรพรรดิก็อมมอดุส
 คอนนี นีลเซน แสดงเป็น ลูกิลลา
 จีมง อูนซู แสดงเป็น จูบา
 ออลิเวอร์ รี้ด แสดงเป็น อันโตนิอุส ปร็อกซิโม
 สเปนเซอร์ ทรีต คลาร์ก แสดงเป็น ลูกิอุส
 ริชาร์ด แฮร์ริส แสดงเป็น จักรพรรดิมาร์กุส เอาเรลิอุส
 ทอมมี แฟลนากัน แสดงเป็น กิแกโร

อ้างอิง

 ดูเพิ่ม 

 ข้อมูลภาพยนตร์เรื่องนักรบผู้กล้าผ่าแผ่นดินทรราช 

หมวดหมู่:ภาพยนตร์อเมริกันที่ออกฉายในปี พ.ศ. 2543
หมวดหมู่:ภาพยนตร์อเมริกัน
หมวดหมู่:ภาพยนตร์อังกฤษ
หมวดหมู่:ภาพยนตร์ยอดเยี่ยม รางวัลออสการ์
หมวดหมู่:ภาพยนตร์ที่กำกับโดย ริดลีย์ สก็อตต์
หมวดหมู่:ภาพยนตร์เทคนิคพิเศษยอดเยี่ยม รางวัลออสการ์
หมวดหมู่:ภาพยนตร์โศกนาฏกรรม
หมวดหมู่:ภาพยนตร์โลดโผน
หมวดหมู่:ภาพยนตร์โดยดรีมเวิร์กส
หมวดหมู่:ภาพยนตร์ที่ถ่ายทำในประเทศอังกฤษ
หมวดหมู่:ภาพยนตร์ที่ถ่ายทำในประเทศมอลตา
หมวดหมู่:ภาพยนตร์ที่ถ่ายทำในประเทศโมร็อกโก
หมวดหมู่:ภาพยนตร์ที่มีฉากในโรม
หมวดหมู่:ภาพยนตร์ที่มีฉากในประเทศเยอรมนี
หมวดหมู่:ภาพยนตร์ที่มีฉากในประเทศสเปน
หมวดหมู่:ภาพยนตร์ที่มีฉากในประเทศแอลจีเรีย
หมวดหมู่:ภาพยนตร์เกี่ยวกับศาสนาคริสต์